Tora Berger til skiskytterfest i Kollen

***Til helgen er det Bendit Kvalfossprinten i Holmenkollen, som vel er det nærmeste de nesten 700 ivrige jentene og guttene kommer ekte World Cup-følelse. Det blir bl.a. storskjerm og et yrende liv med fokus på fysisk aktivitet, idrettsglede og sunt kosthold!***

**Storfint besøk**

***-*** Jeg har selv mange gode minner fra slike store arrangementer, sier Tora Berger. Stemningen, spenning og kameratskapet gjør at man alltid yter litt ekstra. Det jeg liker spesielt godt med Bendit-arrangementene, er at det tilbys sunne produkter, noe det var lite av på idrettsarrangementene da jeg var liten.

Det er viktig at unge lærer at fysisk aktivitet og et sunt kosthold hører naturlig sammen om man ønsker å komme noen vei, enten det er på skolen eller idrettsbanen, sier Berger.

Odd-Bjørn Hjelmeset, sponsorsjef i BAMA følger opp:

– Voksne må huske at det barna lærer i tidlig alder tar de med seg videre i livet. Det inspirerer til gode matvaner, sier Hjelmeset.

Tora Berger gleder seg til å se alle barna i aktivitet. Hun skal selv være «aktiv» ved at hun skal gi små og store sjansen til å skyte med laservåpen som del av prosjektet «Spenning i sikte», dele ut smaksprøver på blåbær, som er en av Toras favorittbær, i tillegg til at hun kommer til å skrive autografer og dele ut premier.

**Stolte klubber med herlig dugnadsånd**

– Vi er tre klubber (Fossum IF, Nittedal SSL og Oslo SSL) som gjennom mange år har samarbeidet godt om å arrangere Bendit Kvalfossprinten, og vi er stolte over å bli utnevnt til Bendit Ambassadørklubb for 2015. Kvaliteten og rammen rundt arrangementene våre er viktig for oss. Vi er opptatt av å profilere oss som idrettsklubber som i tillegg til å motivere og legge til rette for lek og fysisk aktivitet, også formidler sunne kostholdsvaner, sier rennleder for Bendit Kvalfossprinten, Bjørn Ståle Tennfjord.

Denne helgen tilbyr vi blant annet frukt, grønt, suppe og smoothies. Hele året benytter vi oss av Bamas Idrettsfruktordning, som går ut på at idrettslag får 60% refundert av alt de kjøper av Bamas varer i butikk. Dermed kan vi bl.a. alltid selge sunne alternativer i kiosken, og det til og med med god fortjeneste, fortsetter Tennfjord.

- Våre medlemmer stiller heldigvis gladelig opp for klubbene. I år er ca.150 små og store frivillige i sving for å sikre et prikkfritt arrangement for både deltakere og tilskuere.

– Med andre ord kan vi love en spennende og underholdende helg for alle som kommer, avslutter Tennfjord entusiastisk.

**For ytterligere informasjon, vennligst kontakt:**

Bjørn Ståle Tennfjord, rennleder: Mail btennfjord@ithacaenergy.com tlf: 90 50 62 63

Odd-Bjørn Hjelmeset, sponsorsjef BAMA, Odd-Bjorn.Hjelmeset@bama.no tlf: 41 44 99 90

Håkon Andersen, sponsoransvarlig BAMA, hand@bama.no, Tlf: 93 21 64 38